CELEX: 62021CN0806
Language: mt
Date: 2021-12-21 00:00:00
Title: Kawża C-806/21: Talba għal deċiżjoni preliminari mressqa mill-Hoge Raad der Nederlanden (il-Pajjiżi Baxxi) fil-21 ta’ Diċembru 2021 – Proċeduri kriminali kontraTF

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/14
            
         
      Talba għal deċiżjoni preliminari mressqa mill-Hoge Raad der Nederlanden (il-Pajjiżi Baxxi) fil-21 ta’ Diċembru 2021 – Proċeduri kriminali kontraTF
      (Kawża C-806/21)
      (2022/C 138/15)
      Lingwa tal-kawża: l-Olandiż
      
         Qorti tar-rinviju
      
      Hoge Raad der Nederlanden
      
         Partijiet fil-kawża prinċipali
      
      TF
      
         Domandi preliminari
      
      
                  1)
               
               
                  Persuni fiżiċi u ġuridiċi li jipparteċipaw fil-kummerċjalizzazzjoni ta’ sustanzi skedati b’mod tali li din il-parteċipazzjoni tikkostitwixxi reat skont l-Artikolu 2(1)(d) tad-Deċiżjoni Qafas tal-Kunsill 2004/757/ĠAI tal-25 ta’ Ottubru 2004 li tistabbilixxi dispożizzjonijiet minimi dwar l-elementi kostitwenti ta’ atti kriminali u ta’ pieni fil-qasam tat-traffikar illeċitu ta’ drogi (1) għandhom jitqiesu bħala “operaturi” fis-sens tal-Artikolu 2(d) tar-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar prekursuri tad-droga (2)?
                  Fil-każ ta’ risposta fl-affermattiv għal din l-ewwel domanda:
               
            
                  2)
               
               
                  
                              2a.
                           
                           
                              Dan l-aġir tal-operatur imsemmi fl-ewwel domanda jikkostitwixxi “ċirkustanza” fis-sens tal-Artikolu 8(1) tar-Regolament Nru 723/2004?
                           
                        
                              2b.
                           
                           
                              Aġir bħar-riċezzjoni, it-trasport u l-ħażna ta’ sustanzi skedati jikkostitwixxi “ċirkustanza” fis-sens tal-Artikolu 8(1) tar-Regolament Nru 273/2004, jekk dan l-aġir ma jsirx bl-intenzjoni ta’ kunsinna ta’ dawn is-sustanzi lil terz?
                           
                        
            
         (1)  ĠU 2006, L 153M, p. 94.
      
         (2)  ĠU Edizzjoni Speċjali bil-Malti, Kapitolu 15, Vol. 8, p. 46.